laion/Wikipedia-Exotic huggingface dataset:
Tšiili pass

Tšiili kodaniku pass on dokument, mis väljastatakse Tšiili kodanikele rahvusvahelise reisimise hõlbustamiseks. Tšiili passid kehtivad kogu maailmas reisimiseks ja hõlbustavad juurdepääsu konsulaarteenustele välismaal. Neid väljastab Registro Civil e Identificación. Tšiili kodanikud ei pea Argentinasse, Boliiviasse, Brasiiliasse, Colombiasse, Ecuadori, Paraguaysse, Peruusse, Uruguaysse ja Venezuelasse reisides passi kasutama. Nende riikide puhul võivad nad kasutada vaid oma riigi ID-kaarte, mida nimetatakse Cédula de Identidadiks. Tšiili passid kehtivad viis aastat alates väljaandmise kuupäevast ning kehtivusaega ei tohi pikendada. Pärast masinloetavate passide kasutuselevõttu ei väljastata enam perekonnapasse. Alates 2013. aasta septembrist väljastatakse uued biomeetrilised passid. Ümberkujundamine oli osa justiitsministeeriumi korraldatud programmist, kus tšiillased valisid 2012. aasta veebiküsitluse kaudu passi graafilise identiteedi ja sümbolid.
Türgi pass

Türgi kodaniku pass on dokument, mis väljastatakse vastavalt 15. septembri 1950. aasta passiseadusele (nr 5682) Türgi kodanikele välismaale reisimiseks. Põhja-Küprose Türgi Vabariigi de facto riigi (TRNC) elanikud võivad taotleda ka Türgi passi, kui nad soovivad, samuti TRNC passi või Küprose Vabariigi ELi passi omanikud. Alates 1. juunist 2010 väljastatud passid on biomeetrilised ja kehtivad kuni 10 aastat (5 aastat eripassi puhul).
Saudi Araabia pass

Saudi Araabia kodaniku pass (araabia keeles: جواز السفر السعودي) on Saudi Araabia kodanikele rahvusvaheliseks reisimiseks väljastatud passidokument. Dokument on ka Saudi Araabia kodakondsuse tõend. See kehtib 5 või 10 aastat.
Namiibia pass

Namiibia kodaniku pass on dokument, mida väljastatakse Namiibia kodanikele rahvusvaheliseks reisimiseks. Namiibia passid on biomeetrilised passid alates 2018. aasta jaanuarist. Enne seda väljastatud passid kehtivad kuni kehtivusaja lõpuni. Passi kate on roheline. Kaane ülaosas on riigi ametlik nimi inglise keeles "Republic of Namibia". All on riigivapp ja kiri "Passport". Namiibia väljastab ka diplomaatilisi ja ametlikke passe vastavalt punase ja sinise värviga. Passihoidja foto (laius: 37 mm, kõrgus: 52 mm, pea kõrgus (kuni juuste ülaosani): 70%; kaugus foto ülaosast juuste ülaosani: 8%) Tüüp (passi jaoks "P") Riigi kood Passi seerianumber Passiomaniku perekonnanimi ja eesnimi Kodakondsus Sünnikuupäev Sugu (M meestel või F naistel) Sünnikoht Väljastamise kuupäev Aegumiskuupäev Väljastav asutus Passi omaniku allkiri Masinloetav kood 2020. aastal pikendati kõigi kolme kategooria Namiibia passide kehtivusaega viielt aastalt kümnele. 2020. aasta alguses leppisid Namiibia ja Botswana valitsused kokku Namiibias asuva Impalila saare ja Kasika külade elanike jaoks piiripääsu kasutamises. Kohalikud elanikud ei vaja piiriületamiseks passi. Namiibia passe saab uuendada välismaal. Uuendamine on võimalik ainult siis, kui kehtiva passi kehtivusaeg on alla 1 aasta. Dokumentide ja tasude täielik loetelu sõltub igast kohalikust saatkonnast või konsulaadist. Namiibia passi pikendamise menetlusaeg välismaal on tavaliselt 1-3 kuud. "REPUBLIC OF NAMIBIA". Euroopa Liidu Nõukogu. Vaadatud 25. detsembril 2022. "Namibian passports' validity period to be increased to 10 years". The Namibian (inglise). Vaadatud 22. detsembril 2022. "Border Passes for Residents of Impalila and Kasika villages". mha.gov.na (inglise). Vaadatud 25. detsembril 2022.[alaline kõdulink]
Menexenos

Menexenos (kreeka Μενέξενоς) oli üks kolmest Sokratese pojast; tema vennad olid Lamphrokles ja Sophroniskos. Menexenose nime kannab ka tegelane Platoni dialoogides Lysis ja Menexenos. Neis dialoogides mainitud Menexenos ei saa olla aga Sokratese poeg, kuna Sokratese pojad olid isa süüasja arutamise ajal alles alaelalised, üks neist alles sülelaps. Kuna Sophroniskos sai nime Sokratese isa järgi, siis oli tema ilmselt lastest vanim. Aristotelese väitel oli Menexenos nagu teisedki Sokratese lapsed märkimisväärne tobu. Platon Sokratese apoloogia 34d Platon Phaidon 60a Aristoteles Retoorika, 2 raamat, 15. ptk
Menexenos (dialoog)

"Menexenos" on antiikfilosoof Platoni dialoogi vormis teos. Dialoogi autoriks peetakse üldiselt Platonit, see esineb ka Aristotelese Platoni dialoogide loendis. Aristoteles on kasutanud ka korduvalt lõike sellest dialoogist, toomata ära Platoni autorluse. Dialoog on Platoni teoste seas ainulaadne, kuna dialoog on üksnes raamiks suurele kõnele. See erineb teistest Platoni teostest nii ülesehituselt kui ka stiililt, seetõttu on mitmed autorid kahtlustanud, et teose autor ei olnud tegelikult Platon. Dialoogi põhiosa võtab enda alla matusekõne, mille autoriks Sokrates nimetab Aspasiat. Tegemist on Periklese Thukydidese auks koostatud matusekõne paroodiaga, sellele vaatamata on teosel suur väärtus, kuna tegemist on ühega vähestest säilinud selle ajastu matusekõnedest. Menexenos William K. C. Guthrie: A History of Greek Philosophy, Kd. 4, Cambridge 1975, Lk. 312f.; Stavros Tsitsiridis (Hrsg.): Platons Menexenos, John M. Cooper Plato, Complete Dialogues. Indianapolis: Hackett Publishing, 2002 Menexenose dialoog inglise keeles
Läänemeres hukkunud lindudele pühendatud skulptuur

Läänemeres hukkunud lindudele pühendatud skulptuur on skulptuur Lääne maakonnas Haapsalus Aafrika rannas. Skulptuuri tegi Jaak Soans. Skulptuuri rahastas ettevõtja Sulev Saareväli. https://web.archive.org/web/20190523180453/http://www.pealinn.ee/tagid/koik/skulptor-tauno-kangro-soovib-haapsallu-valge-daami-kuju-teha-n171858 (vaadatud 22.05.2019)
Damon Severson

Damon Severson (sündinud 7. augustil 1994 Melville'is Saskatchewani provintsis) on Kanada jäähokimängija, kes mängib kaitsjana NHL-i klubis New Jersey Devils. Ta on klubi meeskonna asekapten. 2012. aastal valis Devils ta NHL-i draft '​is 60. valikuna. Enne NHL-i karjääri algust mängis ta aastatel 2009–2014 viiel hooajal Western Hockey League'i klubis Kelowna Rockets. Devilsi meeskonnas debüteeris ta NHL-is 9. oktoobril 2014 mängus Philadelphia Flyersi vastu. Esimese värava lõi ta kaks päeva hiljem mängus Florida Panthersi vastu. Debüüthooajal lõi ta viis väravat ja kogus 17 punkti. 2017. aasta septembris sõlmis Devils temaga uue kuueaastase lepingu. Hooaeg 2018–19 tema seni parim NHL-is, kui ta lõi 11 väravat ja kogus 39 punkti. 2019. aasta maailmameistrivõistluste veerandfinaalis lõi ta värava Šveitsi vastu, viigistades seisu 0,4 sekundit enne mängu lõppu. Lisaajal lõi Kanada värava ja pääses poolfinaali. Finaalis kaotati Soomele. "Canada scores with 0.4 seconds left, wins world hockey quarterfinal in overtime". ctvnews.ca. 23.5.2019. Vaadatud 23.5.2019 Damon Severson NHL.com lehel Damon Severson hockeydb.com lehel
Keti keel

Keti keel (keti keeles остыганна ӄа') on Jenissei keelte hulka kuuluv paleoaasia keel, mida kõnelevad ketid Siberis Jenissei keskjooksul. 2010. aasta rahvaloenduse andmetel valdas Venemaal keti keelt 213 inimest, peamiselt vanemad inimesed. Keti keel on äärmiselt ohustatud. Keti keele kõnelejaid elab Krasnojarski krais Kellogi külas. Keti keel kuulub väikesesse Jenissei keelkonda. Lähim sugulaskeel on juugi keel, mida 2010. aastal rääkis veel 2 inimest, kuid arvatavasti on see praeguseks välja surnud. Juugi keelt peeti kaua keti keele murdeks. Teised keti keele sugulaskeeled hääbusid 18. (ariini, assaani ja pumpokoli keel) ja 19. sajandil (koti keel). Keti keel erineb oluliselt teistest paleoaasia keeltest nii tüpoloogiliselt, fonoloogiliselt, morfoloogiliselt kui leksikaalselt. Merritt Ruhleni ja Edward Vajda arvates on Jenissei keeled suguluses naa-dene keeltega, moodustades dene-Jenissei keelkonna või hõimkonna. Mitmed nimekad lingvistid on seda teooriat toetanud. Keti keeles on 7 vokaalfoneemi ja 12 konsonantfoneemi, kuid esineb palju allofoone. On arvatud, et keti keel on toonikeel, kuid üksmeelt selles osas ei ole. Eristatakse elus ja elutuid nimisõnu, elus nimisõnad jagunevad mees- ja naissoost sõnadeks. Noomenimorfoloogia on polüsünteetiline. Kasutatakse inkorporatsiooni. Inkorporeerida saab lisaks nimisõnadele ka tegusõnu, määrsõnu ja omadussõnu ning morfeeme, mis leiduvad ainult inkorporeeritud elementidena. "Arhiivikoopia" (PDF). Originaali (PDF) arhiivikoopia seisuga 27. jaanuar 2021. Vaadatud 23. mail 2019.{{netiviide}}: CS1 hooldus: arhiivikoopia kasutusel pealkirjana (link) General Information on the Ket language Silent Extinction: Language Loss Reaches Crisis Levels RFERL, 19. veebruar 2010 Keti keele murdesõnastik
Mina ka

"Mina ka" on Eesti räppari Nublu laul ja singel. Nublu tegi selle koos Reketiga. https://menu.err.ee/859557/kuula-nublu-ja-reketi-hitist-mina-ka-valmis-akustiline-kaver (vaadatud 22.05.2019)
Tartu Tehnikagümnaasium

Tartu Tehnikagümnaasium oli poiste reaalkallakuga õppeasutus, mis tegutses aastatel 1924–1931 Tartus. 1928–1931 oli kooli direktoriks Aleksander Raudsepp. 1912. aastal alustas Tartu Kaubandusliku Hariduse Edendamise Seltsi asutatuna tegevust Tartu Kaubandusliku Hariduse Edendamise Seltsi kommertskool, mis andis üld- ja kaubanduslikku haridust. Kooli nime vahetati hiljem mitu korda. 1918 – Tartu eesti ülemreaal-kommertskool 1918 – Tartu ülemreaal-, kommerts- ja põllutöökool 1919 – Tartu reaal-kommertskool 1920 – Tartu kommertskool 1923–1924 – Tartu I kommertsgümnaasium 1924 – reorganiseeriti see Tartu tehnikagümnaasiumiks 1931. aastal otsustas Tartu linna haridusnõukogu likvideerida Tartu Poeglaste Reaalgümnaasium ja Tartu tehnikagümnaasium ning luua nende baasil Tartu poeglaste gümnaasium. "Uued koolijuhatajad Tartus". Kaja. 23. august 1928. Vaadatud 23.05.2019.
30 Hudson Street

30 Hudson Street ehk Goldman Sachs Tower on 238 meetri kõrgune ja 42-korruseline kõrghoone Jersey Citys Ameerika Ühendriikides. 2004. aastal valminud pilvelõhkuja on New Jersey osariigi kõrguselt teine ehitis. 30 Hudson Yards (New York)  30 Hudson Street – pildid, videod ja helifailid Wikimedia Commonsis
Poisid kalaga

"Poisid kalaga" on purskkaev-skulptuur, mis asub Tallinnas Virumäel. Purskkaevu koos seda ümbritseva alaga kavandas Virumäe jalamile 1945 Aleksander Niine.
UNESCO maailmapärand Armeenias

Armeenia alal on UNESCO maailmapärandi nimistus kolm objekti ja neli objekti kandidaati. Nimistusse on kantud: kolm kultuuripärandi objekti: 1996, 2000 Haghpati ja Sanahini klooster 2000 Etšhmiadzini peakirik ja kirikud ning Zvarthnotshi arheoloogiline kaitseala 2000 Geghardi klooster ja Azati ülemjooksu org nimistusse kandideerib alates 1995. aastast veel neli objekti UNESCO maailmapärand Armeenias. UNESCO maailmapärandi koduleht. Inglise keeles (vaadatud 23. mail 2019) UNESCO maailmapärand Armeenias. UNESCO maailmapärandi koduleht. Inglise keeles
Liberty State Park

Liberty State Park on park Ameerika Ühendriikide New Jersey osariigis Jersey City linnas. See asub Upper New York Bay lahe ääres, Liberty ja Ellise saare vastas. Park avati 1976. aastal, mis langes kokku Ameerika Ühendriikide 200. kestvusaasta tähistamise pidustustega. Parki haldab ühing New Jersey Division of Parks and Forestry. Liberty Island
Nikon (eesnimi)

Nikon (vene keeles Никон) on venepärane mehenimi. 2019. aasta seisuga oli see Eestis esinemissageduselt 1636. mehenimi. 1. jaanuari 2019 seisuga oli Eestis eesnimi Nikon 17 mehel. Nikon (Moskva patriarh) Nikon Liolin, Albaania õigeusu vaimulik ... https://web.archive.org/web/20190524034751/https://www.stat.ee/public/apps/nimed/Nikon (vaadatud 22.05.2019) Nikon statistikaameti andmebaasis
Pjotr

Pjotr (vene keeles Пётр) on venepärane mehenimi. 2019. aasta seisuga oli see Eestis esinemissageduselt 187. mehenimi. 1. jaanuari 2019 seisuga oli Eestis eesnimi Pjotr 869 mehel. Pjotr (Kiievi metropoliit), 14. sajand Pjotr Kapitsa Pjotr Tšaikovski ... https://web.archive.org/web/20190524035158/https://www.stat.ee/public/apps/nimed/Pjotr (vaadatud 22.05.2019) Pjotr statistikaameti andmebaasis
Pärt

See artikkel räägib perekonnanimest. Eesnime kohta vaata artiklit Pärt (eesnimi). Pärt on eestipärane perekonnanimi. 2019. aasta 1. jaanuari seisuga oli Eestis perekonnanimi Pärt 229 inimesel: 107 mehel ja 122 naisel. Perekonnanimede esinemissageduselt on Pärt meeste puhul 752. kohal ja naiste puhul 707. kohal. Arvo Pärt, Eesti helilooja Eva Silvia Pärt-Enander Michael Pärt https://web.archive.org/web/20190524041751/https://www.stat.ee/public/apps/nimed/pere/P%25C3%25A4rt (vaadatud 22.05.2019) Pärt statistikaameti andmebaasis
Pärt (eesnimi)

Pärt on eestipärane mehenimi. 2018. aasta seisuga oli see Eestis esinemissageduselt 743. mehenimi. 1. jaanuari 2018 seisuga oli Eestis eesnimi Pärt 70 mehel. Pärt Ellerhein Pärt Lias Pärt Uusberg ... https://web.archive.org/web/20190524041914/https://www.stat.ee/public/apps/nimed/P%25C3%25A4rt (vaadatud 22.05.2019) Pärt statistikaameti andmebaasis
Astelpõõsalaadsed

Astelpõõsalaadsed (Aquifoliales) on õistaimede selts. Eestis ei kasva sellesse seltsi kuuluvaid pärismaiseid taimeliike. Astelpõõsalised (Aquifoliaceae)
Michael Brown

Michael Brown on mitme tuntud inimese nimi: Michael Stuart Brown, bioloog, Nobeli auhinna laureaat Michael D. Brown, FEMA direktor Michael E. Brown, astronoom, Päikesesüsteemi taevakehade avastaja Michael Brown, nooruk kelle surm oli Fergusoni rahutuste ajendiks
Jänesekapsalaadsed

Jänesekapsalaadsed (Oxalidales) on õistaimede selts. Jänesekapsalised (Oxalidaceae)
Kardheinalaadsed

Kardheinalaadsed (Ceratophyllales) on õistaimede selts. Seltsi kuulub vaid üks sugukond: kardheinalised (Ceratophyllaceae)
700. aastad eKr

Sündmused maailmas • Aastate loend • Aasta päevad ◄ | 1. aastatuhat eKr | ► ◄ | 9. sajand eKr | 8. sajand eKr | 7. sajand eKr | ► ◄ | 730. aastad eKr | 720. aastad eKr | 710. aastad eKr | 700. aastad eKr | 690. aastad eKr | 680. aastad eKr | 670. aastad eKr | ► 709 eKr | 708 eKr | 707 eKr | 706 eKr | 705 eKr | 704 eKr | 703 eKr | 702 eKr | 701 eKr | 700 eKr 709 eKr – asutati Crotone linn. 708 eKr – Antiikolümpiamängud: võistluskavva lisandusid maadlus ja pentatlon (kaugushüpe, odavise, staadionijooks, kettaheide, maadlus). 708 eKr – assüürlased hõivasid Küprose saare 706 eKr – Sparta kolonistid asutavad Vana-Kreeka koloonia Taranto. 706 eKr – Assüüria õukond kolis Dur-Šarrukini 701 eKr – toimus Juudamaa kuninga Hiskija mäss Assüüria kuninga Sanheribi vastu. ... 705 eKr – Sargon II, Assüüria valitseja 704 eKr – Xian, Qini riigi valitseja[küsitav] 703 eKr – Marduk-zakir-shumi II, Babüloonia kuningas 702 eKr – Merodach Baladan, Babüloonia kuningas 700 eKr – Bel-ibni, Babüloonia kuningas
Koljuvare

Koljuvare on kivikalme Harju maakonnas Juminda külas. Kalme on tunnistatud kultuurimälestiseks. Koljuvare kultuurimälestiste riiklikus registris (vaadatud 22.05.2019) Koljuvare kultuurimälestiste riiklikus registris
Lordoos

Lordoos ehk nõgusselgsus on inimese lülisamba kõverdus kumerusega ettepoole. Normaalne selgroog on ettepoole kõverdunud kaela- ja nimmeosas. Küfoos
Molekulipilv

Molekulipilv ehk molekulaarpilv (inglise keeles molecular cloud) on tähtedevahelise pilve tüüp, mille tihedus ja suurus võimaldavad, et selles moodustuksid molekulid, tavaliselt molekulaarne vesinik (H2). Molekulipilve märkimisväärne suurus ja mass põhjustavad gravitatsioonilise ebastabiilsuse efekti, mille tagajärjel muutub aine tihedus pilve sees ebaühtlaseks. Suurema tihedusega piirkondades hakkavad aine osised teatud tingimustel lähenema. Kokkutõmbumine võib toimuda sellise jõu ja kiirusega, mis võib põhjustada gravitatsioonilise kollapsi, mille tagajärjeks võib olla uue tähe tekkimine. Levinuim molekul on neis pilvedes vesiniku molekul. On aga kindlaks teinud ka paljude teiste molekulide olemasolu. Molekulaarpilvi moodustavast ainest on leitud vee, ammoniaagi, vesiniksulfiidi, sipelghappe, metanooli ja glütsiini molekule. Glütsiini ja teiste orgaaniliste ühendite olemasolu tähtedevahelises ruumis viitab sellele, et eluvormide olemasolu on võimalik ükskõik millises universumi osas. Robin Kerrod. "Hubble. Aken universumisse". Tõlkinud Jaak Jaaniste. Eesti Entsüklopeediakirjastus, 2005. Lk 21  Molekulipilv – pildid, videod ja helifailid Wikimedia Commonsis
Mardi suured kalmed

Mardi suured kalmed on kivikalmed Harju maakonnas Harku vallas Muraste külas. Kalmed on tunnistatud kultuurimälestiseks. Mardi suured kalmed kultuurimälestiste riiklikus registris (vaadatud 22.05.2019) 17505 Kivikalme "Mardi suured kalmed" kultuurimälestiste riiklikus registris
Riia mustpeade maja

Riia mustpeade maja (läti keeles Rīgas Melngalvju nams; saksa keeles Das Schwarzhäupterhaus) on endine mustpeade maja Riia vanalinnas. Maja ehitati 14. sajandil mustpeadele. 1580 ja 1886 tehti suured ümberehitused. 28. juunil 1941 pommitasid Saksamaa väed Riiat ja suuri purustusi sai ka mustpeade maja. 1948 lammutati maja maha. Maja rekonstrueeriti 1995–1999 Valērijs Karginsi eestvedamisel.  Riia mustpeade maja – pildid, videod ja helifailid Wikimedia Commonsis
Rižskie Eparhialnõje Vedomosti

Rižskie Eparhialnõje Vedomosti (vene keeles Рижские епархиальные ведомости) oli 1888–1917 Riias ilmunud Riia piiskopkonna häälekandja. Ajakiri ilmus kaks korda kuus. Rižskie Eparhialnõje Vedomosti E-kataloogis ESTER (vaadatud 22.05.2019) Rižskie Eparhialnõje Vedomosti E-kataloogis ESTER
Pyrrhos

Pyrrhos (kreeka keeles Πύρρος; umbes 318 eKr – 272 eKr) oli vanakreeka väejuht ja riigivalitseja. Ta sai Epeirose väikeriigi kuningaks 12-aastaselt aastal 306 eKr. 5 aasta pärast tõukas Neoptolemos II ta troonilt ning saatis Pyrrhose pantvangiks Aleksandriasse. Seal hakkas Pyrrhos sõjaväge looma. Ta oli tugev väejuht. Rooma armee vastu astus tema poolel umbes 22 000 jalaväelast, 3000 ratsaväelast ja sõjaelevandid. Pyrrhose võit
Robert F. Kennedy

Robert Francis Kennedy (tuntud ka initsiaalide RFK all; 20. november 1925 Brookline, Massachusetts – 6. juuni 1968 Los Angeles) oli Ameerika Ühendriikide poliitik, kes oli jaanuarist 1961 kuni septembrini 1964 justiitsminister. Ta oli president John F. Kennedy noorem vend. Robert F. Kennedy kuulus alates 3. jaanuarist 1965 kuni surmani Ameerika Ühendriikide Senatisse, kus ta esindas New Yorgi osariiki. Kennedy oli Demokraatliku partei liige. Ta oli tuntud kodanikuõiguste eestkõneleja ning organiseeritud kuritegevuse (maffia) vastase võitluse aktivist. Ta oli hariduselt jurist ning töötas justiitsministeeriumis ja Adlai Stevenson II nõunikuna. 1960. aastal oli ta John F. Kennedy presidendikampaania juht. Pärast John F. Kennedy võitu ja ametisse astumist nimetas ta Robert F. Kennedy oma valitsuse justiitsministriks. 1968. aastal osales ta Ameerika Ühendriikide presidendivalimiste eelvalimistel, et saada Demokraatliku Partei kandidaadiks. Robert F. Kennedy suri Los Angeleses 6. juunil 1968 pärast atentaati 5. juuni öösel. Teda tulistati Ambassadori hotelli köögis, kui ta oli teel ballisaalist, kus ta oli tänukõnet pidanud, pressikonverentsi ruumi. Atentaadi sooritanud palestiina immigrant Sirhan Sirhan võeti kohapeal kinni. 1950. aastal abiellus ta Ethel Skakeliga. Nad said 11 last, kellest viimane sündis pärast Roberti surma. Schlesinger, Arthur M. Jr. (1978). "Robert Kennedy and His Times" Elulugu Ameerika Ühendriikide Kongressi kodulehel Elulugu Ameerika Ühendriikide justiitsministeeriumi kodulehel
Puuskulptuur

Puuskulptuur on puidust nikerdatud taies (skulptuur). jääskulptuur kiviskulptuur
Paindlik mehhanism

Paindlik mehhanism on mehhanism, mis saavutab vähemalt mingi osa oma liikuvusest painduvate elementide läbipaine tõttu. Masinaehituses nimetatakse paindlikeks mehhanismideks masinaid, mis edastavad avaldatud jõu ja nihke sisendist väljundisse läbi elastse keha deformatsiooni. Need võivad olla monoliitsed (terviklikud) või liigenditeta konstruktsioonid. Paindlikud mehhanismid leiavad kasutust paljudes erinevates rakendusalades. Paindlike mehhanismide eeliseid käsitletakse kahes kategoorias: kulude vähendamine (komponentide arvu vähendamine, monteerimiseks kuluva aja vähendamine, tootmisprotsesside lihtsustamine) ja suurem jõudlus (suurem täpsus, suurem töökindlus, vähendatud kulumine ja kaal ning väiksem hooldus). Paljud paindlikud mehhanismid on üheosalised ning seetõttu ei vaja need mehhanimid monteerimist. Erinevalt jäikadest mehhanismidest on paindlikud mehhanismid elastsed ning seetõttu ei esine nendes liigendite vahelist hõõrdumist ning sellega kaasnevat kulumist. Paindlikel mehhanismidel on tavaliselt vähem osi ning lihtsamad tootmisprootsessid, mis võimaldavad neid toota võrdlemisi odavalt.. "Compliant mechanisms explained". Brigham Young University Compliant Mechanisms Research (english). Provo, UT 84602. 2019. Originaali arhiivikoopia seisuga 22. jaanuar 2021. Vaadatud 24. mail 2019.{{netiviide}}: CS1 hooldus: koht sisaldab numbrit (link) CS1 hooldus: tundmatu keel (link) L., Howell, Larry (2001). Compliant mechanisms. New York: Wiley. ISBN 047138478X. OCLC 46713157.
Siil (skulptuur)

"Siil" on siili kujutav skulptuur Tartus Emajõe ääres Siili tänaval. Skulptuuri autorid on Aivar Simson, Edvīns Krūmiņš ja Kalev Prits. Kuju avati 2007. aasta oktoobris, see on analoogne mõni kuu varem Jõhvi paigaldatud skulptuuriga. "Siil tuli Siili tänavale " Tartu Postimees, 10. detsember 2008
Benjamin Mendy

Benjamin Mendy (sündinud 17. juulil 1994 Longjumeau's) on Prantsusmaa jalgpallur, kes mängib vasakkaitsjana Prantsusmaa kõrgliiga klubis Lorient ja Prantsusmaa jalgpallikoondises. Ta alustas klubikarjääri Le Havre'is, mille põhimeeskonnas debüteeris Prantsusmaa esiliiga hooajal 2011–12. 2013. aasta juulis liitus ta Prantsusmaa kõrgliiga klubiga Olympique de Marseille. 2016. aasta juunis sõlmis ta viieaastase lepingu Monacoga. Ta tuli klubiga hooajal 2016–17 Prantsusmaa meistriks ja valiti samal hooajal liiga sümboolsesse koosseisu. 2017. aasta juulis sõlmis ta viieaastase lepingu Manchester Cityga. Arvatav üleminekusumma oli 52 miljonit naelsterlingit. Hooaegadel 2017–18 ja 2018–19 on ta klubiga tulnud Inglismaa meistriks. Suvel 2023 lõppes tema leping Manchester Cityga ning ta liitus Lorientiga. Debüüdi Prantsusmaa jalgpallikoondises tegi Mendy 25. märtsil 2017 MM-i valikmängus Luksemburgi vastu. 2018. aastal tuli ta Prantsusmaa koondisega maailmameistriks. Monaco Ligue 1: 2016–17 Manchester City Premier League: 2017–18, 2018–19 FA Community Shield: 2018 "Man City sign Benjamin Mendy". Manchester City. 24.7.2017. Vaadatud 24.6.2019 "Benjamin Mendy: Man City sign Monaco defender for £52m". BBC Sport. Vaadatud 24.5.2019  Benjamin Mendy – pildid, videod ja helifailid Wikimedia Commonsis
Purpuriin

Purpuriin ehk 1,2,4-trihüdroksüantrakinoon on puuvilla värvimiseks kasutatav punane värvaine, mida leidub südalehise punavärviku juurtes.
Thorgan Hazard

Thorgan Ganael Francis Hazard (sündinud 29. märtsil 1993 La Louvière'is) on Belgia jalgpallur, kes mängib ründava poolkaitsjana Saksamaa kõrgliiga klubis Dortmundi Borussia ja Belgia jalgpallikoondises. Ta alustas klubikarjääri Prantsusmaa klubis RC Lens, mille põhimeeskonnas debüteeris ta Prantsusmaa esiliigas hooajal 2011–12. 2012. aastal liitus ta Chelseaga. Ta suundus kohe laenule Belgia kõrgliiga klubisse Zulte Waregem. Hooajal 2013–14 lõi ta Belgia kõrgliigas 14 väravat. Samal hooajal valiti ta Belgia kõrgliiga hooaja parimaks mängijaks. 2014. aastal liitus ta Saksamaa kõrgliiga klubiga Mönchengladbachi Borussia, mängides esimese hooaja laenulepingu alusel. 2019. aasta mais liitus ta Dortmundi Borussiaga, kellega sõlmis viieaastase lepingu. Üleminekusumma oli 25 miljonit eurot. Debüüdi Belgia jalgpallikoondises tegi Hazard 29. mail 2014 sõprusmängus USA vastu. Koondisekarjääri esimese värava lõi ta 10. oktoobril 2017 MM-i valikmängus Küprose vastu. 2018. aasta maailmameistrivõistlustel võitis ta Belgia koondisega pronksmedali. Tema vennad Eden ja Kylian Hazard on samuti jalgpallurid. "Dortmundi Borussia ostis 24 tunniga kolm tippmängijat". sport.postimees.ee. 23.5.2019. Vaadatud 24.5.2019  Thorgan Hazard – pildid, videod ja helifailid Wikimedia Commonsis